**ΑΠΟΣΠΑΣΜΑ**

**Από το πρακτικό της με αριθμό 12/2020**

**ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ ΣΥΝΕΔΡΙΑΣΗΣ**

**της Κοινότητας Λιβαδειάς**

**Αριθμός Απόφασης 34/2020**

**ΘΕΜΑ: «Χρήση των κοινόχρηστων χώρων της Κοινότητας Λιβαδειάς για το έτος 2021»**

Στην Λιβαδειά σήμερα 25ην Νοεμβρίου 2020 ημέρα Τετάρτη και ώρα 18.30 συνήλθε σε τακτική δια τηλεδιάσκεψης συνεδρίαση η Κοινότητα Λιβαδειάς μετά την υπ΄αριθμ. 23091/20-11-2020 έγγραφη πρόσκληση της Προέδρου της κ. Μαρίας Σπ. Γκικοπούλου η οποία εκδόθηκε σύμφωνα με τις διατάξεις του άρθρου 77 του Ν.4555/2018 όπως τροποποιήθηκε από το άρθρο 184 του Ν.4635/2019 του άρθρου 10της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020) & της 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών.

Η Πρόεδρος της Κοινότητας Λιβαδειάς κήρυξε την έναρξη της συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο ένδεκα (11) μελών ήταν παρόντα οκτώ (8) μέλη , δηλαδή:

**ΠΑΡΟΝΤΕΣ**  **ΑΠΟΝΤΕΣ**

1. Γκικοπούλου Μαρία 1. Ανδρίτσος Αγαμέμνονας

2. Πάτρας Κων/νος 2. Καντά Ελένη

3. Λιναρδούτσος Νικόλαος 3. Μπούκιος Ταξιάρχης

4. Κατή Ιωάννα οι οποίοι είχαν προσκληθεί νόμιμα.

5. Σκάρλας Λάμπρος

6. Ροζάνας Ηλίας

7. Πούλου-Βαγενά Κων/να

8. Αλογοσκούφης Χρήστος

Τα πρακτικά της συνεδρίασης τηρήθηκαν από την υπάλληλο Κων/να Τσιτσοπούλου-Ρήγα που έχει ορισθεί με σχετική απόφαση Δημάρχου.

…………………………………………………………………………………………………………………………………..

Εισηγούμενη το 1ο θέμα της ημερήσιας διάταξης ( 4ο της υπ΄αριθμ. 23091/20-11-2020 πρόσκλησης της προέδρου) έθεσε υπόψη των μελών:

**i)** το υπ΄αριθμ. 23017/19-11-2020 έγγραφο του Αυτοτελούς Τμήματος Οικονομικής Ανάπτυξης στο οποίο αναγράφονται:

*Σύμφωνα με τα άρθρα 82παρ. 3δ & 83 παρ.2δ του Ν.3852/2010 όπως τροποποιήθηκε και ισχύει, σε συνδυασμό με τις διατάξεις του άρθρου 79 παρ.1 και παρ.2 του Ν.3463/2006, οι Πρόεδροι Κοινοτήτων έως και τριακοσίων (300) κατοίκων καθώς και τα Συμβούλια Κοινοτήτων άνω των (300) κατοίκων εκφράζουν γνώμη και διατυπώνουν προτάσεις σχετικά με την λειτουργία των πλατειών, δημοτικών αλσών, κήπων, υπαίθριων χώρων και γενικά όλων των κοινόχρηστων και κοινωφελών χώρων της περιοχής.*

*Στα πλαίσια λήψης κανονιστικής απόφασης Δημ. Συμβουλίου Λεβαδέων περί καθορισμού δημοτικών κοινοχρήστων χώρων προς παραχώρηση χρήσης έτους 2021 , καλείστε να εισηγηθείτε σχετικά, διατυπώνοντας τις προτάσεις σας για τον καθορισμό τους στα όρια της δημοτικής κοινότητας Λιβαδειάς, λαμβάνοντας υπόψιν τα εξής:*

*Οι κοινόχρηστοι χώροι παραχωρούνται:*

***α) Με δημοπρασία*** *που διενεργείται σύμφωνα με το* ***Π.Δ/γμα 270/81****.*

*Σύμφωνα με το άρθρο 13 παρ.10 του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80 , για κοινόχρηστους χώρους που δε βρίσκονται προ καταστημάτων ή στην προβολή αυτών, η χρήση αυτών επιτρέπεται εφ' όσον δεν αναιρείται εξ ολοκλήρου η ιδιότητα του κοινοχρήστου, απαιτείται δε πάντοτε για την εκμετάλλευση τους η διενέργεια δημοπρασίας, τηρουμένων των εκάστοτε διατάξεων περί όρων διενέργειας δημοπρασίας για την εκμίσθωση δημοτικών ή κοινοτικών ακινήτων.*

***β) Χωρίς δημοπρασία*** *στις εξής περιπτώσεις:*

*1. Για χώρους που βρίσκονται μπροστά από τα καταστήματα ή την προβολή τους (άρθρο 13 παρ.10 του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80).*

*2. Για πρόσκαιρη χρήση κοινοχρήστων χώρων που δεν βρίσκονται προ καταστημάτων ή στην προβολή αυτών, έως δέκα (10) μέρες αποκλειστικά για τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, καλλιτεχνικής ή δημόσιας εμπορικής προβολής. Με απόφαση του Δημοτικού Συμβουλίου καθορίζονται οι χώροι και ορίζονται οι ειδικότεροι όροι και η διαδικασία για την παραχώρηση της χρήσης των εν λόγω κοινόχρηστων χώρων, καθώς και το ύψος του τέλους, το οποίο εξαρτάται και από τον κοινωφελή ή μη χαρακτήρα της εκδήλωσης (άρθρο 13 παρ.10 του Β.Δ. 24-9/20-10-1958 όπως συμπληρώθηκε από το άρθρο 66 του Ν.4483/2017.*

*3. Για πλατείες που παραχωρούνται στους εκμεταλλευόμενους τα σε αυτές καφενεία, ζαχαροπλαστεία, εστιατόρια, παρεμφερείς επιχειρήσεις και καταστήματα τα οποία έχουν πρόσοψη ή προβάλλονται σε αυτήν (άρθρο 13 παρ.4 του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80).*

*4. Για χώρους μπροστά από την υπό ανέγερση οικοδομή για χρήση τους από τους ανοικοδομούντες* *(άρθρο 13 παρ.3γ του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80)*

*5. Για χώρους που χρησιμοποιούνται για την εκτέλεση τεχνικών εργασιών(άρθρο 13 παρ.3γ του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80)*

***γ)***  *Σύμφωνα με το άρθρο 45 παρ.1 του Ν. 4497/17, τα φυσικά πρόσωπα, τα οποία δημιουργούν έργα τέχνης, καλλιτεχνήματα, χειροτεχνήματα και λοιπά έργα πρωτότυπης, αποκλειστικά δικής τους, καλλιτεχνικής δημιουργίας μπορούν να διαθέτουν τα έργα τους υπαιθρίως, εφόσον λάβουν διοικητική άδεια από τον δήμο δραστηριοποίησης. Δικαιούχοι σχετικών αδειών είναι επίσης Φορείς Κοινωνικής και Αλληλέγγυας Οικονομίας (Κ.ΑΛ.Ο.) για τη διάθεση αποκλειστικά έργων ιδίας παραγωγής των μελών τους. Οι άδειες έχουν διάρκεια από έναν* ***(1)*** *έως δώδεκα* ***(12)*** *μήνες και εγκρίνονται για δραστηριοποίηση σε* ***συγκεκριμένο*** *σημείο με την καταβολή του αντίστοιχου τέλους μετά από* ***πρόσκληση*** *εκδήλωσης ενδιαφέροντος για κάλυψη των θέσεων. Οι δήμοι υποχρεούνται* ***να ορίζουν χώρους****, στους οποίους επιτρέπεται να δραστηριοποιούνται οι κάτοχοι των ανωτέρω αδειών συνεισφέροντας στην πολιτιστική φυσιογνωμία του τόπου.([παρ. 2 άρθρο 45 Ν.4497/17](http://dimosnet.gr/blog/laws/άρθρο-45-διάθεση-έργων-τέχνης-καλλιτεχ-2/))*

**ii)** το υπ΄αριθμ. 23017/19-11-2020 έγγραφο του Αυτοτελούς Τμήματος Οικονομικής Ανάπτυξης στο οποίο αναγράφονται:

*Κατόπιν του ανωτέρω σχετικού εισηγούμαστε προσθήκες ή τροποποιήσεις επί της υπ'αρ. 418/2019 Κανονιστικής Απόφασης Δ.Σ. Λεβαδέων στα πλαίσια διατύπωσης πρότασης καθορισμού κοινοχρήστων χώρων προς παραχώρηση χρήσης κατά το 2021, ως ακολούθως:*

1. *Στην παράγραφο 1Ι (Κοινότητα Λιβαδειάς), παρ. Δ(Πεζόδρομοι) περ. θ) να αναγραφεί ορθώς «Στον Πεζόδρομο της οδού* ***Κοραή, που τέμνει τις οδούς Μπουφίδου και Γεωργαντά,*** *στο νοτιοανατολικό τμήμα της, πλάτους 2,00 μ.*
2. *Στην παράγραφο Ι (Κοινότητα Λιβαδειάς), παρ. Δ(Πεζόδρομοι) περ. ι) να συμπληρωθεί «Στον Πεζόδρομο της οδού Σπυροπούλου (τμήμα της οδού) από την πλευρά των ιδιοκτησιών και όχι του Δικαστικού Μεγάρου,* ***με μέγιστο παραχωρούμενο πλάτος 2,5μ. έμπροσθεν των καταστημάτων Υ.Ε.***
3. *Στην παράγραφο 1Ι (Κοινότητα Λιβαδειάς), παρ.Ε(Ειδικές Περιπτώσεις)* ***προσθήκη περ.δ) «Παραχωρείται ατελώς η χρήση πεζοδρομίων και λοιπών κοινοχρήστων χώρων έμπροσθεν των επιχειρήσεων για διενέργεια εγκαινίων, που δεν θα ξεπερνά τις 3 ώρες, κατόπιν αιτήματος των ενδιαφερομένων.***

Η Δημοτική Κοινότητα αφού έλαβε υπόψη της:

* Το άρθρο 83 παρ. 2Δ του Ν. 3852/2010 (ΦΕΚ 87Α/7-6-2010) όπως αντικαταστάθηκε με το άρθρο 84 του Ν.4555/2018
* Το άρθρο 66 του Ν.4483/2017
* Τα υπ΄αριθμ.23017 & 23375/2020 έγγραφα του Αυτοτελούς Τμήματος Τοπικής Οικονομικής Ανάπτυξης
* Την υπ΄αριθμ. 418/2019 απόφαση του Δ.Σ. “Καθορισμός Δημοτικών Κοινόχρηστων χώρων προς παραχώρηση χρήσης για το έτος 2020”
* Τις κείμενες διατάξεις
* Την ιδιότητα των χώρων ως κοινόχρηστων
* Το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020)
* Την 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται** στην Επιτροπή Ποιότητας Ζωής (μέσω του Αυτοτελούς Τμήματος Τοπικής & Οικονομικής Ανάπτυξης) για το έτος 2021:

**i)** Tον καθορισμό των κάτωθι κοινόχρηστων χώρων της Δημοτικής Ενότητας Λιβαδειάς που μπορούν να χρησιμοποιηθούν ήτοι:

**Α) ΠΕΖΟΔΡΟΜΙΑ ΣΧ. ΠΟΛΕΩΣ**

Τα τμήματα όλων των πεζοδρομίων (παλαιών & νέων που έχουν κατασκευαστεί ή που κατασκευάζονται) που απομένουν ή αν απομένουν μετά την αφαίρεση πεζοδρομίου 1,60 μ. (όπως πεζοδρόμια των οδών Σοφοκλέους, Ι. Περγαντά, Αισχύλου, Καραγιαννοπούλου, Ι. Ανδρεαδάκη, Δ. Παπασπύρου, Τσόγκα κ.α.).

1)Για τοποθέτηση τραπεζιών και καθισμάτων ΚΥΕ ύστερα από γνώμη του Τμήματος της Τροχαίας.

2) Για οικοδομικοτεχνικές εργασίες (τοποθέτηση οικοδομικών υλικών)

3) Για τοποθέτηση εμπορευμάτων

4) Για τοποθέτηση ψυγείων στα περίπτερα.

**Β) ΠΛΑΤΕΙΕΣ**

Τα τμήματα κοινόχρηστων χώρων στις κάτωθι πλατείες **ΜΟΝΟ** **επί των προσόψεων των Καταστημάτων Υγειονομικού Ενδιαφέροντος ή τις προβολές τους** **με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών:**

α) Πλατεία Εθνικής Αντίστασης

β) Πλατεία Μαγιάκου (Ταμπάχνα)

γ) Πλατεία Οδ. Ανδρούτσου

δ) Πλατεία Αγ. Μελετίου

ε) Πλατεία μπροστά από το Δικαστικό Μέγαρο

στ) Πλατεία Αθ. Διάκου-Μητροπόλεως

ζ) Πλατεία οικισμού Ελικώνα, Ανάληψης & Τσουκαλάδων

η) Πλατεία Λάμπρου Κατσώνη (πάρκο), καθώς επίσης και το τμήμα που βρίσκεται κάτω από το τοιχίο του πάρκου επί της οδού Σοφοκλέους.

**Γ) ΚΟΙΝΟΧΡΗΣΤΟΙ ΧΩΡΟΙ**

Τμήματα των κάτωθι κοινόχρηστων χώρων επί των προσόψεων των ΚΥΕ για τοποθέτηση τραπεζιών και καθισμάτων με απαραίτητη προϋπόθεση να απομένει το αναγκαίο πλάτος πεζοδρομίου ή χώρου για την διέλευση των πεζών:

α) Κοινόχρηστος χώρος πρώην ΚΤΕΛ.

β) Κοινόχρηστος χώρος του Δήμου Λεβαδέων στην περιοχή της πλατείας

Αγίας Παρασκευής στην συμβολή των οδών Γιαννούτσου & Κιλκίς.

**Δ) ΠΕΖΟΔΡΟΜΟΙ**

Τμήματα των κάτωθι πεζόδρομων:

α) Στον Πεζόδρομο οδού Έρκυνας, κατά μήκος αυτής και στη βόρεια πλευρά της επί των προσόψεων των ΚΥΕ καθώς και στην νότια πλευρά της -έναντι των καταστημάτων- με την προϋπόθεση να απομένει ενδιάμεσα ελεύθερο τμήμα πεζοδρόμου με ελάχιστο πλάτος 3,00 μ. για την ομαλή διέλευση των πεζών.

β) Στον Πεζόδρομο οδού Υψηλάντη

γ) Στον Πεζόδρομο της οδού Μπουφίδου,

* κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Καλλιαγκάκη και Σπυρίδωνος, με πλάτος παραχωρουμένου κοινοχρήστου χώρου 3,20 μ.
* κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Σπυρίδωνος και Φίλωνος, με όριο πλάτους παραχωρουμένου κοινόχρηστου χώρου την διάβαση των τυφλών (2,50μ.). Για το ίδιο τμήμα της οδού Μπουφίδου, στη νότια πλευρά της, με πλάτος παραχωρουμένου κοινοχρήστου χώρου 3,20μ. (έως κορμούς δέντρων), εκτός των περιπτώσεων που υφίσταται ανάπτυξη τραπεζοκαθισμάτων και στην απέναντι πλευρά της οδού, οπότε το πλάτος του παραχωρουμένου κοινοχρήστου χώρου θα είναι 2,50μ. εκατέρωθεν. Σε κάθε περίπτωση το ελάχιστο πλάτος του πεζόδρομου της οδού Μπουφίδου που απομένει για την διέλευση των πεζών και οχημάτων έκτακτης ανάγκης ή οχημάτων φορτοεκφόρτωσης, θα είναι 5,00 μ.
* κατά μήκος αυτής και στη νότια πλευρά της επί των προσόψεων των ΚΥΕ, για το τμήμα της που τέμνεται από τις οδούς Φίλωνος και Ανδρεαδάκη, με πλάτος παραχωρουμένου κοινοχρήστου χώρου 4,00 μ. (έως την ευθεία του μάρμαρου).

δ) Στον Πεζόδρομο οδού Τροφωνίου.

* Κατά μήκος αυτής και στο βόρειο τμήμα της επί των προσόψεων των ΚΥΕ, με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 6,00 μ. στο στενότερο παρόχθιο τμήμα της και ελάχιστο πλάτος 10,00 μ. στο τμήμα της εισόδου της από τον Ι.Ν. Μητροπόλεως για την ομαλή διέλευση των πεζών.

Ειδικότερα να καθορίζεται τμήμα πλάτους 2,5 μ του κάθετου πεζόδρομου μεταξύ των καταστημάτων υγειονομικού ενδιαφέροντος της οδού Τροφωνίου να απομένει ελεύθερο εκατέρωθεν για την διέλευση των πεζών, το δε υπόλοιπο να δοθεί προς παραχώρηση για ανάπτυξη τραπεζοκαθισμάτων.

ε) Στον Πεζόδρομο της οδού Πρωτέως

στ) Στον πεζόδρομο της οδού Χριστοδούλου

ζ)Στον Πεζόδρομο της οδού Ορφέως

Κατά μήκος αυτής, στο βόρειο και στο νότιο τμήμα της με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 2,00 μ. για την ομαλή διέλευση των πεζών.

η) Στον Πεζόδρομο της οδού Καποδιστρίου, στο βορειοδυτικό τμήμα της , πλάτους 2,00 μ.

θ) Στον Πεζόδρομο της οδού Κοραή, που τέμνει τις οδούς Μπουφίδου & Γεωργαντά, , στο νοτιοανατολικό τμήμα της , πλάτους 2,00μ.

ι) Στον πεζόδρομο της οδού Σπυροπούλου (τμήμα της οδού), από την μεριά των ιδιοκτησιών & όχι του Δικαστικού Μεγάρου με μέγιστο παραχωρούμενο πλάτος 2,5μ. έμπροσθεν των καταστημάτων Υ.Ε.

Εντός των πεζοδρόμων να καθοριστεί επίσης το ωράριο φόρτωσης – εκφόρτωσης εμπορευμάτων στις επιχειρήσεις με οχήματα από 6 πμ έως 9πμ.

Ειδικότερα να επιτρέπεται στον πεζόδρομο Τροφωνίου, η διέλευση από οχήματα φόρτωσης- εκφόρτωσης που είναι απαραίτητα για την πραγματοποίηση των εκδηλώσεων στους χώρους εκδηλώσεων της περιοχής της Κρύας (ανοικτό θέατρο, ισόγειο Νερόμυλου, Συνεδριακό Κέντρο κλπ).

**Ε) ΕΙΔΙΚΕΣ ΠΕΡΙΠΤΩΣΕΙΣ**

Να παραχωρείται η χρήση τμημάτων των εξής κοινόχρηστων χώρων:

α) Οδός Λεβάδου

β) Το πεζοδρόμιο επί της οδού Ελ. Βενιζέλου εμπρός στο 2ο Δημοτικό Σχολείο για τοποθέτηση τραπεζιών καταστήματος υγειονομικού ενδιαφέροντος που βρίσκεται απέναντι εφόσον δεν παρεμποδίζεται η ομαλή διέλευση των πεζών και με την προϋπόθεση ότι τα εν λόγω τραπεζοκαθίσματα θα τοποθετούνται μόνο όταν τα σχολεία είναι κλειστά.

γ) Τμήμα στην συμβολή των οδών Ελ. Βενιζέλου και Ι. Λάππα έμπροσθεν του καταστήματος υγειονομικού ενδιαφέροντος, για ανάπτυξη τραπεζοκαθισμάτων.

δ) Να παραχωρείται ατελώς η χρήση πεζοδρομίων και λοιπών κοινόχρηστων χώρων έμπροσθεν των επιχειρήσεων για διενέργεια εγκαινίων, που δεν θα ξεπερνά τις 3 ώρες, κατόπιν αιτήματος των ενδιαφερομένων.

**ΣΤ) ΠΕΡΙΠΤΕΡΑ**

* Να παραχωρείται η χρήση χώρων στις πλευρές των περιπτέρων σύμφωνα με τις κείμενες διατάξεις καθώς και τις κανονιστικές διατάξεις της ΑΔΣ 264/2015 (Νέος Κανονισμός Περιπτέρων) λαμβανομένων υπόψη των δεσμεύσεων για το ελάχιστο πλάτος πεζοδρομίου (κατηγορία 1-πεζοδρόμια).
* Να συμπεριλαμβάνονται στους κοινόχρηστους χώρους των περιπτέρων και οι χώροι που καταλαμβάνουν οι κατασκευές των περιπτέρων (κουβούκλια), κατ΄ εφαρμογή των διατάξεων του Ν. 4093/2012, όπως αντικαταστάθηκε με τις διατάξεις του Ν.4257/14.
* Για την χρήση των κοινοχρήστων αυτών χώρων να καθοριστεί τέλος χρήσης, σύμφωνα με τις κείμενες διατάξεις.

**Ζ) ΟΠΩΡΟΠΩΛΕΙΑ** (άρθ. 13 της Υγειονομικής Διάταξης Υ1γ/Γ.Π./οικ. 47829/21-6-2017)

Να επιτρέπεται η παραχώρηση κοινοχρήστου χώρου επί της πρόσοψης των καταστημάτων πλέον της οικοδομικής γραμμής του κτιρίου, με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών.

**Η) ΗΛΕΚΤΡΟΝΙΚΑ ΠΑΙΓΝΙΑ**

Να επιτρέπεται η παραχώρηση χώρου για αυτή τη χρήση όπου αυτό είναι εφικτό.

**Θ)** Να επιτρέπεται η πώληση χριστουγεννιάτικων, αποκριάτικων και πασχαλινών ειδών στους παραχωρούμενους χώρους, όπου είναι εφικτό.

**ii)** Τον καθορισμό τα παρακάτω τμημάτων κοινοχρήστων χώρων για πρόσκαιρη χρήση, τα οποία δεν βρίσκονται προ καταστημάτων ή στην προβολή αυτών, έως δέκα (10) μέρες αποκλειστικά για τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, καλλιτεχνικής ή δημόσιας εμπορικής προβολής που μπορούν να χρησιμοποιηθούν ως εξής:

α) Η πλατεία Εθνικής Αντίστασης

β) Η πλατεία Μαγιάκου (Ταμπάχνα)

γ) Η πλατεία Οδ. Ανδρούτσου

δ) Η πλατεία Αγ. Μελετίου

ε) Η πλατεία μπροστά από το Δικαστικό Μέγαρο

στ) Η πλατεία Αθ. Διάκου-Μητροπόλεως

ζ) Οι πλατείες των οικισμών Ελικώνα, Ανάληψης & Τσουκαλάδων

η) Η πλατεία Λάμπρου Κατσώνη (πάρκο).

θ) Υπαίθριος δημοτικός χώρος Κρύας έναντι του Συνεδριακού Κέντρου

**iii)** Τον καθορισμό βάσει του άρθρου 45 παρ. 1 του Ν.4497/2017 του κάτωθι χώρου που να επιτρέπεται η δραστηριοποίηση των φυσικών προσώπων ς υπαίθρια διάθεση έργων τέχνης, καλλιτεχνημάτων, χειροτεχνημάτων και λοιπών έργων πρωτότυπης, αποκλειστικής δικής τους, καλλιτεχνικής δημιουργίας ή Φορέων Κοινωνικής και Αλληλέγγυας Οικονομίας (Κ.ΑΛ.Ο) για την διάθεση αποκλειστικά έργων ιδίας παραγωγής των μελών τους, εφόσον λάβουν διοικητική άδεια από τον Δήμο Λεβαδέων ήτοι:

α) H περιοχή των πηγών της Κρύας.

β) Ο χώρος κάτω από το πρώην ΚΤΕΛ

**Η απόφαση αυτή πήρε αριθμό 34/2020**

Συντάχθηκε το πρακτικό αυτό και υπογράφεται ως ακολούθως:

**Η Πρόεδρος του Δ.Σ. Κοιν/τας Λιβαδειάς Τα Μέλη**

**ΜΑΡΙΑ ΓΚΙΚΟΠΟΥΛΟΥ**

1. Πάτρας Κωνσταντίνος
2. Λιναρδούτσος Νικ.
3. Κατή Ιωάννα
4. Σκάρλας Λάμπρος
5. Ροζάνας Ηλίας
6. Πούλου-Βαγενά Κων/να
7. Αλογοσκούφης Χρηστ.

**ΠΙΣΤΟ ΑΠΟΣΠΑΣΜΑ**

**ΛΙΒΑΔΕΙΑ 01/12/2020**

**Η ΠΡΟΕΔΡΟΣ**

**ΜΑΡΙΑ ΣΠ. ΓΚΙΚΟΠΟΥΛΟΥ**